== Tanken om en ekspedition tager form ==
I 1823 havde USA udkæmpet sin [[Leavenworth-ekspeditionen|første indianerkrig vest for Missouri River]] mod [[arikara]]erne i [[South Dakota]], mens pelsjægere i [[Montana]] fra tid til anden blev angrebet af [[sortfødder]].<ref name=”Jensen”/>{{rp|17-18}} Amerikanerne led af en kronisk frygt for, at de indfødte i USA’s nordligste områder i virkeligheden blev tilskyndet til fjendtligheder af briterne i Canada. Især mistænkte de det dominerende [[Hudson's Bay Company]] for at opildne stammerne til gavn for pelskompagniet selv.<ref name=”Jensen”/>{{rp|15}} I virkeligheden havde de canadisk baserede pelskompagnier droslet deres illegale handelsture til f.eks. [[mandan (indfødte amerikanere)|mandanerne]] og [[hidatsa]]erne i [[North Dakota]] ned i tiden efter 1810, og de havde helt stoppet dem sidst i 1818.<ref name=”Jensen”/>{{rp|16}}
Historie